A son
aromai doi mês che sietcent presonîrs politics curdis sierâts
intes galeris turchis a puartin indenant un siopar de fam e diviers
di lôr si cjatin aromai in condizions critichis. La domande
principâl fate indenant e je chê di permeti almancul ai avocats di
visitâ il leader dal PKK, Abdullah Öçalan, che di plui di tredis
agns si cjate impresonât intun centri di massime sigurece suntune
isulute dal mâr di Marmara e che di cuindis mês nol pues ricevi
nancje lis visitis di legâi e familiârs. I militants in siopar a
domandin ancje il rispiet dai dirits di fonde pai curdis che a vegnin
arestâts e impresonâts come chel di podê doprâ la lôr lenghe
denant des autoritâts judiziariis. Propit su chest ultin pont alc al
somee che al sedi daûr a movisi. Cun di fat ai 5 di Novembar, ae fin
di une riunion di guvier, il prin ministri vicjari turc, Bulent
Arinc, al à comunicât che il ministri de justizie al è daûr a
meti jù un disen di leç che al permetarà ai curdis di doprâ la
lôr lenghe intai tribunâi e che il test al sarà puartât in curt
in Parlament pe aprovazion. La gnove e je stade cjapade in maniere
positive dai partîts curdis ancjemò legâi che a invidin però a fâ
di corse parcè che no restin masse dîs par salvâ la vite dai
presonîrs in siopar.
Font:
Reuters, 06/11/12
lij_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn